Eesti Kongressi esimesel istungil valiti 71-liikmeline Eesti Komitee. (Esialgse 70 liikme asemel kinnitati komitee liikmete arvuks 71, kuna kaks kandidaati olid said täpselt sama palju hääli.) Hääletamisel osales 489 EV kodanikku, Eesti Kongressi saadikut. Kõige rohkem hääli sai Tunne Kelam (285), esikümnes järgnesid Endel Lippmaa (216), Mart Laar (211), Kaido Kama (197), Trivimi Velliste (196), Sirje Endre (181), Mari-Ann Rikken (165), Eve Pärnaste (152), Jüri Estam (151) ja Jüri Adams (148). Komitee liikmeteks valiti kümme väliseestlast, sh ka kolm sissesõiduviisata jäänud saadikut Jüri Estam, Juhan Kristjan Talve ja Heino Ainso. Lisaks sellele valiti kodakondsuse taotlejate esindajate hulgast (kokku 38) seitse Eesti Komitee sõnaõiguslikku liiget: Aleksander Ikonnikov, Sander Siss (Aleksander Kokin), Vladimir Velman, Vikki Pennonen, Viktor Bajanov, Jüri Stepanov ja Valeri Kalabugin.